open-index/open-wikipedia-markdown huggingface dataset:
Godeset skole

**Godeset skole** er en 1-7 skole med SFO-avdeling. Skolen ligger i Stavanger og startet opp i oktober 1988. Ragnvald Nilsen er rektor.

## Eksterne lenker
* Godeset skoles hjemmeside
Alexis de Chateauneuf

**Alexis de Chateauneuf** (født 18. februar 1799 i Hamburg, død 31. desember 1853 samme sted) var en tysk arkitekt og byplanlegger fra Hamburg. Han var en av sin tids ledende arkitekter, utdannet i Hamburg, Paris og Karlsruhe samt et kortere opphold hos Karl Friedrich Schinkel i Berlin. Chateauneuf spilte en særlig fremtredende rolle under gjenoppbygningen av Hamburg etter bybrannen i 1842. Han virket også i London og Christiania.

Når det gjelder hans forhold til Norge var dette i første omgang av privat karakter; han giftet seg med Caspara Møller fra Christiania i 1846. I forbindelse med et familiebesøk i byen fikk han seg forelagt utkastene som var kommet inn til ombyggingen av Vår Frelsers kirke - nå Oslo domkirke. Han falt ikke for noen av forslagene, selv om han roste Christian H. Groschs utkast. Det endte med at Chateauneuf leverte et eget utkast og domkirken ble bygget om etter dette. Heinrich Ernst Schirmer ble ansatt som byggeleder og Chateauneuf skrev kontrakt hvor han forpliktet seg til å sette arbeidet i gang og komme til byen minst en gang.

På samme tid hadde myndighetene satt i gang planleggingen av en ny kirke i byen, det som skulle bli Trefoldighetskirken. Etter en arkitektkonkurranse vant Chateauneufs utkast. Han fikk imidlertid ikke fullført prosjektet da han døde i 1853. Fullføringen av Trefoldighetskirken ble foretatt av hans tidligere elev, Wilhelm von Hanno.

## Referanser


## Litteratur
* Arno Berg og Bernhard Hagtvedt: *Vår Frelsers kirke*, forlaget Land og kirke, Oslo 1950, side 90 ff 

## Eksterne lenker
* 
* Alexis de Chateauneuf fra Norsk biografisk leksikon
Charlie Patton

**Charlie Patton**, bedre kjent som **Charley Patton**, (født 1. mai 1891, død 28. april 1934) var en amerikansk bluesmusiker, ofte omtalt som deltabluesens far og en av de aller viktigste musikerne i den amerikanske musikkens historie. *Delta Blues* knytter an til den blues som utviklet seg i Mississippi Delta-regionen vest i delstaten Mississippi. Hans innflytelse kan spores i så å si alle deltabluesmusikere som fulgte etter ham. Selv stavet han navnet sitt «Charlie», mens det på gravstenen og på flere utgivelser står «Charley». I 1980 ble han valgt inn i Blues Hall of Fame.

Patton ble født i Hinds County i Mississippi nær tettstedet Edvards, og bodde mesteparten av livet i Sunflower County i Mississippideltaet. Rundt 1900 flyttet han med familien sin nordover til den legendariske Dockery Plantation. Det var senere der både John Lee Hooker og Howlin' Wolf lærte Pattons musikk å kjenne, og det var og der Robert Johnson begynte å spille gitar. På Dockery fikk den unge Patton opplæring av Henry Sloan, en tidlig deltabluesmusiker. Patton hang på Sloan til han var nitten år gammel og var blitt en dyktig musiker.

Han ble svært populær i den sørlige delen av USA, og ble i motsetning til de fleste andre bluesmusikere på den tiden invitert til å spille på plantasjer og spisesteder. Patton var kjent for å gi gode show, der han spilte gitar både på ryggen og nakken. Det fortelles at stemmen hans bar hele 500 yards uten elektrisk forsterkning.

Charlie Patton spilte inn totalt 72 låter, inklusive alternative kutt. Han gjorde sine første plateinnspillinger 14. juni 1929, for Paramount.  Sine siste innspillinger gjorde Patton for Vocalion 30. januar – 1. februar 1934. Charlie Patton har også deltatt på innspillinger med Bertha Lee og Henry Sims.

Patton døde av en hjertefeil i 1934 og er begravet i Holly Ridge i Mississippi. Kun ett fotografi av Patton finnes, men ektheten er omstridt.

## Referanser


## Eksterne lenker
* 
* 
*
Otto Hjellegjerde

**Otto Bernhard Hjellegjerde** (1917–1998) var sammen med brødrene Mindor og Ingvald Hjellegjerde gründerne bak møbelkonsernet Hjellegjerde møbler. Otto Hjellegjerde har fått Kongens fortjenstmedalje i gull.

## Referanser
Darien

**Darien** kan være:
* Den kinesiske byen som nå er kalt Dalian.
* Byen Darien i Connecticut i USA.
* Byen Darien i Georgia i USA.
* Darién, en provins i Panama.
* Tapón del Darién, «Darien-hinderet» (engelsk: *Darien Gap*) mellom Panama og Colombia.
Robert Esmie

**Robert Esmie** (født 5. juli 1972 på Jamaica) er en kanadisk friidrettsutøver. Han var med på Canadas lag som tok gull på 4&nbsp;x&nbsp;100&nbsp;m stafett under OL 1996 i Atlanta.

Esmie vokste opp i Canada. På midten av 1990-tallet utgjorde han, sammen med Glenroy Gilbert, Bruny Surin og Donovan Bailey verdens raskeste nasjonslag på kortstafetten. Under VM 1993 i Stuttgart kom stafettlaget på 3.-plass, mens de tok gull under Samveldelekene i 1994.

I 1995 tok han bronse på 60&nbsp;m under innendørs-VM i Barcelona. Under OL i Atlanta vant Canada nesten et halvt sekund foran det amerikanske laget.

To år senere erobret Esmie og lagkameratene gullmedaljen under VM 1997 i Athen.

## Referanser


## Eksterne lenker
*
Kfar Etzion-massakren

**Kfar Etzion-massakren** var en massakre utført av arabiske styrker 13. mai 1948 mot innbyggerne i den jødiske kibbutzen Kfar Etzion. Kibbutzen overgav seg til araberne etter å ha blitt omringet, og innbyggerne hadde stilt seg opp med hvite flagg framfor et kloster. Araberne åpnet likevel ild mot menneskemengden og nesten 130 mennesker ble drept.
Konvoimassakren

**Konvoimassakren** var en massakre utført av arabiske styrker mot en jødisk bilkonvoi like før utbruddet av den Den arabisk-israelske krig i 1948. 

Den 13. april 1948 gikk arabiske militsfolk til angrep på en ubevæpnet konvoi med jødiske sykepleiersker og leger på veg mot Hadassah-sykehuset. 77 mennesker skal ha blitt drept. Konvoien ble eskortert av den jødiske paramilitære gruppen Haganah og hadde også skadede ombord. To Irgun-medlemmer, som hadde blitt skadet under Deir Yassin-massakren, skal også ha befunnet seg ombord. Kampene sto på i sju timer før det lykte britiske soldater å tåkelegge området så de overlevende kunne transporteres bort.

Det har blitt antatt at angrepet var en hevn for Deir Yassin-massakren, som skjedde bare noen dager i forveien.

## Referanser


## Eksterne lenker
*
Ivano Brugnetti

**Ivano Brugnetti** (født 1. september 1976 i Milano) er en italiensk friidrettsutøver. Han er verdensmester på 50&nbsp;km kappgang og olympisk mester på 20&nbsp;km.

Brugnetti gjorde seg første gang bemerket under VM 1999 i Sevilla, der han gikk inn til andreplass på 50&nbsp;km, bak russeren German Skurigin. Over to år senere, i november 2001, bekjentgjorde IAAF at man hadde funnet det forbudte middelet gonadotropin i russerens urinprøve. Dermed ble Skurigin diskvalifisert, og Brugnetti ble utropt til verdensmester.

Sin andre tittel vant Brugnette under OL 2004 i Athen. I temperaturer på nesten 40&nbsp;°C henviste han forhåndsfavoritten, europamesteren Francisco Javier Fernández fra Spania til andreplass.

## Referanser


## Eksterne lenker
*
Humeralvelum

Et **humeralvelum** er et liturgisk klede/plagg som brukes i katolske og anglikanske kirker. Dette velumet er et klede som er omtrent 2,75 m langt og 90&nbsp;cm bredt, og som draperes over skuldrene og ned foran på kroppen. Det er som oftest laget av silke. Ved endene er det vanligvis store lommer, som tillater bæreren å holde gjenstander uten å berøre dem med sine bare hender.

Humeralvelumet benyttes i den katolske kirke særlig ved utstilling av og velsignelse med det allerhelligste sakrament eller ved Kristi-legemesprosesjoner.

## Referanser


## Eksterne lenker
*
Jefferson Pérez

**Jefferson Leonardo Pérez Quezada** (født 1. juli 1974) er en ecuadoriansk kappgjenger som ble olympisk mester på 20&nbsp;km i 1996, og som har vunnet tre VM-titler.

Under OL 1996 i Atlanta vant han gull på 20&nbsp;km foran russeren Ilja Markov og meksikaneren Bernardo Segura. Dermed ble han Ecuadors første og hittil eneste olympiske mester.

Pérez tok sølv på den samme distansen under VM i friidrett 1999 i Sevilla. Senere har han tatt tre VM-titler på rad på 20&nbsp;km &ndash; Paris 2003, Helsingfors 2005 og Osaka 2007.

## Referanser


## Eksterne lenker
*  (engelskspråklig)
* 
* Fotoserie som viser Jeffersons gangteknikk
Fjernsynstårnet Østens Perle

**Fjernsynstårnet Østens Perle** (**Oriental Pearl Tower**, kinesisk: 东方明珠塔, pinyin: *Dōngfāng Míngzhūtǎ*) er et ikonisk fjernsyns- og radiotårn i Shanghai, Kina. Tårnet ligger ytterst på Lujiazui i Pudong-distriktet, ved Huangpuelvens bredd rett overfor The Bund. Det regnes som et av byens mest kjente landemerker og et symbol på Shanghais moderne skyline.

Tårnet ble tegnet av arkitekten Jia Huan Cheng fra selskapet *Shanghai Modern Architectural Design Co. Ltd.*. Byggingen startet i 1991 og ble fullført i 1995. Med en totalhøyde på 468 meter var det ved ferdigstillelse Asias høyeste tårn og verdens tredje høyeste. I dag står det fortsatt som en av de mest besøkte attraksjonene i Kina.

Strukturen består av flere sfæriske seksjoner forbundet med søyler, noe som gir det et futuristisk preg. Tårnet har tre hovedutsiktsplattformer:  
* Rommodulen – 350 meters høyde, med panoramautsikt over hele Shanghai.  
* Mellometasjen – 263 meters høyde, med dreierestaurant.  
* Lavplattformen – 90 meters høyde, ofte brukt for spesialutstillinger.  

Den dreibare restauranten på 267 meters høyde gir gjestene mulighet til å nyte utsikten mens de spiser. I tillegg finnes utstillingslokaler, flere restauranter, kjøpesenter og hotell. I tårnets sokkel ligger et museum som er dedikert til Shanghais historie, fra dens tidlige handelsdager til dagens moderne metropol.

Antennen på toppen, brukt til fjernsyns- og radiokringkasting, bidrar med ytterligere 118 meter til konstruksjonens høyde. Denne kombinasjonen av funksjon og estetikk gjør tårnet til en viktig del av Shanghais identitet.

Tårnet er et eksempel på hvordan moderne ingeniørkunst kan skape strukturer som både er funksjonelle og kulturelt betydningsfulle. Slike byggverk tiltrekker seg internasjonale besøkende.
Groton

**Groton** er en by og en kommune i New London County i den amerikanske delstaten Connecticut.

Kommunen har vært kjent for sine skipsverk siden 1800-tallet, og idag (2008) er ubåtsbyggeren Electric Boat en av kommunens største arbeidsgivere. Blant annet ble verdens første atomubåt, USS «Nautilus», bygget her i 1954, og vendte tilbake i  1980 for å bli et museum. Kommunens administrative struktur er unik for delstaten, ettersom byen Groton omfatter et mindre område enn kommunen (alle andre byer i Connecticut sammenfaller med sine respektive kommuner).

## Referanser


## Eksterne lenker
*
Rundemellen

**Rundemellen** (også skrevet **Rundemellin**) er et fjell i Øystre Slidre kommune i Innlandet fylke. Det har en høyde på  meter over havet.

Rundemellen er en del av de såkalte Mellene, som i tillegg består av Rabalsmellen (), Skarvemellen () og Kalvemellen ()

Rundemellen har en av Valdres' beste utsikter. Med sine  er den et bevis på at du ikke trenger å klatre på de høyeste toppene for å få godt utsyn. På godværsdager kan du se helt til Gaustatoppen i Telemark. Videre ser du godt over i Hallingdal med Hemsedalsfjellene, Filefjell, Bygdin med Bitihorn, fjellrekka i Jotunheimen med bl.a Besshøe og Glittertinden, nærmere ses Skaget og i øst Synnfjell med Spåtind. I sør ser du menneskeskapt byggverk, Leirin flyplass.

Rundemellen kan bestiges fra flere utgangspunkt: Den letteste måten fra Øyangslia. Først på traktorvei gjennom bjørkeskogen før oppstigningen til Rundemellen (det tar ca. en time å gå opp).

Fra Turrsjøen følger du sti gjennom granskogen og videre opp på snaufjellet på østsiden av toppen. Dreier vestover og kommer inn på sti fra Øyangslia før du bestiger Rundemellen fra vest (ca. 1 time opp).

Fra Rabalen (Vangsjøen Fjellstue) følger du merket sti til Rabalsvannet. Herfra går stien opp på snaufjellet og følger fjellryggen i sørlig retning, kommer inn på stien fra Øyanslia og følger denne til toppen (ca. 2-2 1/2 time opp).

## Referanser
Skarvemellen

**Skarvemellen** (også skrevet **Skarvemellin**) er et fjell i Øystre Slidre kommune i Innlandet. Det har en høyde på  meter over havet.

Skarvemellen er den sørligste av de såkalte Mellene, som i tillegg består av Rundemellen (), Rabalsmellen () og Kalvemellen ()

## Referanser




## Eksterne lenker
* Detaljert beskrivelse av Skarvemellen på peakbook.org
Takashi Tezuka

(født 17. november 1960) er en japansk videospilldesigner som jobber for Nintendo. Han har hovedsakelig designet spill innen *[[Mario]]*- og *[[The Legend of Zelda]]*-serien sammen med Shigeru Miyamoto.
## Referanser

## Eksterne lenker
* 
*
Diabas

**Diabas** (av *dia*, latin for «gjennom» og *bas*, gresk for «gang») er en vulkansk bergart fra gabbro-magma. Den er størknet i jordskorpen i opprettstående ganger. Denne mørke steinarten er finkornet og på samme tid hard. Diabas ble brukt i steinalderen til framstilling av ulike redskaper og våpen.

I Ekebergskrenten i Oslo er det registrert to diabasbrudd for steinalderredskaper. I 1978 oppdaget amatørarkeologen Svein Brandsøy (1925 - 2000) et diabasbrudd på Stakanes eller Stakaldeneset rett øst for Florø. I en renne i 600 meters lengde hadde steinalderfolket brutt diabas som er gjenfunnet ved boplasser langt unna, så dette kan anses som Norges eldste industristed. Vår tids fremste kjenner av steinbrudd, Isabel McBryde, regner diabasbruddet som enestående i sitt slag i Europa. Det er det tidligste eksempelet på varmesprengning i nordeuropéiske steinbrudd. På Stakanes er det snakk om tre hovedbrudd: To ved sjøen i hver sin ende av kløften, og ett på toppen i ca. 135 meters lengde. Sistnevnte er svært vanskelig tilgjengelig, men kanskje har steinen derfra vært av spesielt god kvalitet. Det er kjent ca. femti diabasganger i Sunnfjord, de fleste i Flora, og de skiller seg ut fra diabas fra resten av landet ved det ekstremt høye innholdet av jern og titan. Redskaper lagd av diabas fra Stakanes er også lett gjenkjennelig, mørkegrønn av farge og ispedd matthvite krystaller. Økser av diabas fra Stakanes er funnet så langt nord som ved Alstahaug i Nordland.

Denne bergverksdriften må ha gjort Flora til noe av et sentrum for fangstkulturen i den nordlige delen av Vestlandet. Driften kan tidfestes ved hjelp av løsmassene som er etterlatt i de opptil ti meter høye gruvegangene. Ut fra analyser av trekull og brent stein i løsmassene mener arkeolog Asle Bruen Olsen at driften pågikk fra ca. 6500 f.Kr til ca. 2000 f.Kr.

Den svenske kunstneren Lars Widenfalk ble oppmerksom på klangen som oppstod når han slo med hammer og meisel mot steinen. Den var som en «kirkelokke». Senere, i 1992, lagde han en fiolin i diabas, etter tegningene til Antonio Stradivari (Stradivarius). Den veier to kilo og han brukte to år på arbeidet. Den fikk navnet *[[Blackbird (fiolin)|Blackbird]]* etter fuglen svarttrost.

## Se også
*Liste over bergarter

## Referanser
Glenn André Pedersen

**Glenn André Pedersen** (født 1989) er en norsk fotballspiller som spiller spiss for Sandnessjøen. Pedersen var juniorspiller i Bodø/Glimt og spilte først og fremst på Bodø/Glimt 2. Den 31. oktober 2007 fikk han sin debut for A-laget da han kom inn som innbytter i Bodø/Glimts bortekamp mot Sogndal, som endte med tap 2–0. 

Glenn André Pedersen har bakgrunn fra flere aldersbestemte landslag, og gikk til Fyllingen 31. juli 2009.

## Referanser


## Eksterne lenker
*
Edge (magasin)

***Edge*** er et videospillmagasin blir gitt ut av Future Publishing i Storbritannia. Det er kjent for sine industrikontakter, årlige priser og for å ha vart lenge. Det første *Edge*-eksemplaret ble lansert i oktober 1993. Magasinet gis ut månedlig.

## Eksterne lenker
*
Academy of Interactive Arts & Sciences

**Academy of Interactive Arts & Sciences** (**AIAS**) er en ideell organisasjon som reklamerer for underholdningsdataprogram, som for eksempel videospill, med sin årlige prisutdelingsseremoni D.I.C.E. Awards siden 1998. Organisasjonen ble stiftet i 1996.

## Eksterne lenker
*
De mistenkte

***De mistenkte*** (originaltittel: *The Usual Suspects*) er en amerikansk kriminalthriller fra 1995 regissert av Bryan Singer. De ledende rollene spilles av Stephen Baldwin, Gabriel Byrne, Benicio del Toro, Chazz Palminteri, Kevin Pollak, Kevin Spacey og Pete Postlethwaite. Filmen regnes for å være en del av Neo noir-sjangeren.

Filmen ble meget godt mottatt av kritikerne.

Den ble belønnet med to Oscar; for manus og mannlige birolle.

Den ble Bryan Singers store gjennombrudd som regissør.

## Handling
Roger "Verbal" Kint er en av to overlevende etter en eksplosjon om bord på et skip ved Los Angeles. I avhør starter han beretningen om de hendelser som førte ham og fire andre kriminelle til båten og den mystiske mesterhjernen "Keyser Soze". Det hele startet med at de fem ble samlet til en såkalt "lineup" hos politiet og avhørt angående en lastebil-kapring. Politiet hadde ingen bevis mot dem og de ble derfor sluppet fri. Deretter bestemte de seg for å utføre et kupp som en hevn mot politiet. Det de imidlertid ikke var klar over var at de alle ble manipulert og styrt av en den mystiske "Keyser Soze". Etterhvert begynner de å lure på om hvem som styrer hvem.

## Om filmen

### Popularitet og økonomi
*De mistenkte* innbrakte $34,5 millioner på verdensbasis, hvorav $23,3 millioner i USA. Den havnet på 76. plass over de mest innbringende filmene i USA i 1995.

Produksjonskostnadene var på 6 millioner dollar.

### Anmelderne
Filmen ble meget godt mottatt av kritikerne, noe som gjenspeiles i at den har fått 89 % på Rotten Tomatoes. Den amerikanske filmanmelderen Roger Ebert var ikke så samstemt med de andre kritikerne og gav den bare 1,5 av 4 stjerner. Heller ikke Leonard Maltin var blant de mest begeistrede, som gav den 2 av 4 stjerner.

Både *[[VG]], [[Dagbladet]]* og *[[Aftenposten]]* gav den terningkast fem. Anmelderen på det norske nettstedet CINERAMA gav den terningkast seks og skrev blant annet: «Det er en sann fornøyelse å sitte og se denne filmen og følge med ettersom historien utvikler seg. Det veksles stadig mellom fortid og nåtid; og samtidig med at Verbal forteller sin historie til Kujan, en historie som blir formidlet gjennom "flashbacks"».

### Priser
Den ble belønnet med to Oscar, som gikk til Kevin Spacey (beste mannlige birolle) og manusforfatter Christopher McQuarrie (beste originalmanus). Den ble videre belønnet med to BAFTA (klipp og manus), to Saturn Award (beste actionfilm og musikk), Edgar-prisen og tre National Board of Review.

Det amerikanske filminstituttet har kåret Spaceys rollefigur til filmhistoriens 48. beste skurkeskikkelse.

## Rolleliste
* Gabriel Byrne : Dean Keaton
* Chazz Palminteri : spesialagent Dave Kujan
* Kevin Spacey : Roger «Verbal» Kint
* Stephen Baldwin : Michael McManus
* Kevin Pollak : Todd Hockney
* Benicio del Toro : Fred Fenster
* Dan Hedaya : Sersjant Jeffrey «Jeff» Rabin
* Pete Postlethwaite : Kobayashi
* Giancarlo Esposito : FBI-agent Jack Baer
* Suzy Amis : Edie Finneran
* Frank Medrano : Rizzi 
* Cástulo Guerra : Arturro Marquez
* Carl Bressler : Saul Berg
* Christine Estabrook : Dr. Plummer

## Litteratur
* 
* 

## Referanser


## Eksterne lenker
*
Kimito

**Kimito** (finsk: *Kemiö*) er et tettsted og en tidligere kommune i det finske landskapet Egentliga Finland. Kimito var en tospråklig kommune med svensk som majoritetsspråk (64,4 % svensktalende i 2002) og finsk som minoritetsspråk.

1. januar 2009 ble Kimito og nabokommunene Dragsfjärd og Västanfjärd slått sammen til den nye Kimitoön kommune. Ved sammenslåingen i 2009 hadde Kimito kommune et landareal på 318,83&nbsp;km² og  innbyggere per 31. desember 2008.

## Referanser
Olav Bjørklund

**Olav Bjørklund** (1929–2024) var en norsk fagforeningsmann, som fra 1993 til 1994 var forbundsleder i Norsk Sjømannsforbund.

Han ble medlem i Norsk Sjømannsforbund i en alder av 18 år i 1947, og hadde fartstid til sjøs som båtsmann, tømmermann og havfisker før han i 1967 ble ansatt i Norsk Sjømannsforbund i Tromsø første gang. Bjørklund var fra 1972 noen år ansatt i AOF, før han i 1976 igjen kom tilbake for å bli avdelingsleder for Tromsø avdeling i Norsk Sjømannsforbund.

Da Henrik Aasarød gikk av som forbundsleder i 1988, midt i en landsmøteperiode, rykket daværende nestleder Edvin Ramsvik opp til leder. Bjørklund ble valgt av landsstyret til ny nestleder, og flyttet fra Tromsø til Drammen for å kunne skjøtte vervet i Oslo. Bjørklund ble gjenvalgt som nestleder på landsmøtet i 1990, og han tok i 1993 over som forbundsleder da Ramsvik ble innvilget førtidspensjon på grunn av sykdom. Bjørklund stilte ikke til gjenvalg ved forbundets landsmøte i 1994, men gikk av med pensjon.

Bjørklund hadde blant annet fiskerbakgrunn og arbeidet først og fremst med fiskerisaker for Sjømannsforbundet, og ble dermed den første forbundslederen med hovedbakgrunn i fiskerisektoren.

## Referanser


## Eksterne lenker
* Jubilantomtaler på 70-årsdagen i ''Drammens Tidende'' 14. mai 1999, og 85-årsdagen i ''Drammens Tidende'' 14. mai 2014.
Heroes & Zeros

__NOTOC__

**Heroes & Zeros** er en norsk rockegruppe fra Lillesand, dannet i 2003. 

Bandet ble kåret til Årets Urørt med låten «Cellophane» i 2006. De vant Zoom Urørt 2006 og ble sendt på en påfølgende landsdekkende Zoom Urørt-turné våren 2006, før de turnerte hele landet igjen på P3 Sessions sammen med Ralph Myerz & The Jack Herren Band og Minor Majority. 

Bandet har signert med verdens største plateselskap; Universal Music. Bandet har også sitt eget plateselskap, Heroes & Zeros Music, hvor bandet blant annet har gitt ut Circles EP og Lars Løberg Tofte sitt sideprosjekt Ofag.

Heroes & Zeros ga ut EP-en *[[Circles]]* i 2006, og debutalbumet *[[Strange Constellations]]* kom påfølgende år, i 2007. Albumet ga dem to Spellemannpris-nominasjoner, klassen årets musikkvideo for musikkvideoen til sporet «A Strange Constellation» og klassen årets nykommer. Albumet fikk en 13.-plass som beste plassering på VG-lista, og var den bestselgende rockedebutalbum i Norge i 2007. Sporet «Into the light» er med på videospillet *EA Games FIFA `08*. Musikkvideoen til «A Strange Constellation» ble nominert beste musikkvideo på Kortfilmfestivalen i Grimstad. Albumet er lisensiert til det tyske selskapet Redfield Records, som distribuerer i Tyskland, Østerrike og Sveits. 

Oppfølgeralbumet *[[Simian Vices Modern Devices]]* kom i 2009, ble nominert til Spellemannprisen 2009 i kategorien rock. Albumet fikk en 15.-plass som høyeste plassering på VG-lista, og musikkvideoen til «Cipramillion» ble nominert til «Årets musikkvideo» på Kortfilmfestivalen i Grimstad. Albumet ble utgitt i 2010 i Tyskland, og kom på fjerdeplass i klassen «Årets beste alternative rockealbum» i musikkmagasinet Visions.

Heroes & Zeros har spilt konserter blant annet i England, Tyskland, Østerrike, Israel, Estland og Italia utenom Norge. De har spilt support for Smashing Pumpkins i Oslo Spektrum, Nick Cave & The Bad Seeds på Norwegian Wood og Fall Out Boy i Köln, München og Berlin i Tyskland.

## Medlemmer
*Hans Jørgen Undelstvedt  – vokal,gitar og keyboard
*Simen Krogstie Lagesen – bassgitar & keyboard
*Arne Kjelsrud Mathisen – slagverk, perkusjon og keyboard

## Diskografi
;Album
*2006: *[[Circles]]* (EP) 
*2007: *[[Strange Constellations]]* (studioalbum) 
*2008: *[[In the slipstream vol 1: live]]* (konsertalbum) 
*2009: *[[Simian Vices Modern Devices]]* (studioalbum) 
*2009: *[[Heroes & Zeros vs Harrys Gym: Live at Slottsfjellfestivalen]]* (digital utgivelse) 
*2011: *[[Ghostly Kisses]]* (studioalbum)

;Singler
*2005: *[[Cellophane]]* – Heroes & Zeros Music 
*2007: *[[Into the light]]* – Nightliner/Universal 
*2007: *[[A Strange Constellation]]* – Nightliner/Universal  
*2007: *[[The Foolproof]]*  – Nightliner/Universal
*2007: *[[Oslo Fadeout]]* – Nightliner/Universal
*2009: *[[Simian Vices]]* – Nightliner/Universal 
*2009: *[[Cipramillion]]* – Nightliner/Universal
*2011: *[[Change is Nothing]]* – Nightliner/Universal

## Relaterte prosjekter
*Pay-per-frog
*YTO Solreiser
*Ofag

## Eksterne lenker
* 
* 
* Heroes & Zeros hos NRK Urørt
Notam – norsk senter for teknologi i musikk og kunst

**Notam – norsk senter for teknologi i musikk og kunst** jobber med utvikling og nyskapende bruk av teknologi i musikk og kunst. Ble etablert i 1992 som NoTAM - Norsk nettverk for teknologi, akustikk og musikk, et elektroakustisk musikksenter for komponister og for utvikling av ny teknologi under UiO. Gikk over til selvstendig stiftelse i 2001. Notam er nå et et produksjonssted og ressurssenter for lyd- og datateknologi for kunstnere. Notam har flere studioer, utvikler elektronikk og lydmateriale til kunstneriske prosjekter, utvikler teori og praktisk kunnskap om bruk av teknologi i musikk og kunst, formidler kunst og musikk gjennom ulike prosjekter og bedriver pedagogisk virksomhet som kurs, forelesninger og seminarer.  

Notam ligger på Myrens verksted 3A på Sagene i Oslo. 

Daglig leder siden 2017 er Christian Blom, norsk samtidskomponist som arbeider med kinetisk skulptur og mekanikk. Medlem av kunstkollektivet Verdensteatret fra 2004-2010, tidligere leder for Bergen Senter for Elektronisk Kunst.  

Samarbeidspartnere er Norges musikkhøgskole, Institutt for musikkvitenskap (UiO), Institutt for Informatikk (UiO), Akustikkgruppen ved NTNU i Trondheim, Norsk Komponistforening, Ultimafestivalen m fl. Tverrfaglige partnere er blant annet PNEK (Produksjonsnettverket for elektronisk kunst). 

Notam drives i dag med midler fra Norsk Kulturråd.

Notam er organisert som en stiftelse (983502083 i Enhetsregisteret). Styreleder er per august 2017 Bjarne Kvinnsland. Notams stiftere er Norsk komponistforening, Norsk forening for komponister og tekstforfattere, NICEM – Norsk avdeling av International Confederation for Electroacoustic Music, nyMusikk, Norges teknisk-naturvitenskapelige universitet, akustikkgruppa, Norges musikkhøgskole, Universitetet i Bergen, Griegakademiet, Barratt Due musikkinstitutt og Universitetet i Oslo, Institutt for musikkvitenskap

## Referanser


## Eksterne lenker
*
Mosseregionen

**Mosseregionen** er et interkommunalt samarbeidsområde og byregion i den vestlige delen av Østfold fylke, som består av de tre kommunene Moss, Råde og Våler. Distriktet har et areal på 513 kvadratkilometer med 60 183 innbyggere (SSB 2016). Regionsenteret er byen Moss. Det vurderes også om hele eller deler av Vestby er en del av regionen. Vestby har mange interkommunale samarbeider med kommunene i «Mosseregionen», som vann, avløp, brannvern og legevakt. Vestby har søkt om å få benytte nye Østfold sykehus på Kalnes i Sarpsborg istedenfor Ahus.

## Kommunestruktur
Mosseregionen er inndelt i 3 kommuner per 1. januar 2020:

## Administrative inndelinger
* Distriktet tilhører domsmyndigheten til Follo og Nordre Østfold tingrett under Eidsivating lagdømme.
* Distriktet tilhører virkeområdet for Vestre Borgesyssel prosti under Borg bispedømme i Den norske kirke.
* Distriktet utgjør næringsregionen *Mosseregionen* (NHO).
* Kommunene deltar i regionrådet *Mosseregionen* sammen med Vestby.

## Byregion
I *storbymeldingen* til Stortinget (2002–2003) ble Norge delt inn i én storbyregion og 15 byregioner, åtte på Østlandet og åtte utenfor Østlandet. De åtte på Østlandet danner en geografisk sammenhengende helhet. De åtte byregionene utenfor Østlandet er alle geografisk frittstående.
Alle byregionene er definert ved en bykommune som senter og med et utvalg omlandskommuner rundt. Drammens- og Mosseregionene er en del av Oslo-regionen, mens de andre byregionene langs Oslofjorden pluss Mjøsbyene i utgangspunktet ikke har en slik relasjon.

## Se også
* Byregioner i Norge
* Region
* Byregion
* Næringsregion
* Liste over norske byer
* Liste over norske byer regnet etter grunnleggelse
* Liste over Norges største tettsteder

## Referanser


## Eksterne lenker
* Regionrådet for Mosseregionen
Oseberget

**Oseberget** var FK Tønsbergs offisielle supporterklubb fra 2005 til 2019. De arrangerte blant annet borteturer. 

Etter sammenslåingen av Eik Tønsberg og FK Tønsberg ble Barden Ultras etablert i mars 2024 som en alternativ supportergruppering og tok over tribuneaktiviteten på Tønsberg gressbane. De la ned supportervirksomheten senere samme år.

I dag har Eik Tønsberg ingen aktiv supporterklubb eller gruppering.

## Eksterne lenker
* Osebergets hjemmeside
Sakarja

**Sakarja** er navnet på flere personer i Bibelen. 

Navnet *Sakarja* betyr «Jahve har husket». Det har tidligere blitt gjengitt *Zakharias*, som er den greske formen, eller også *[[Sakarias]]*.

*Sakarja, sønn av Jojada
*Sakarja av Israel
*Sakarja (profet)
*Sakarja, far til Johannes
Kristine Mollø-Christensen

**Inger Kristine Mollø-Christensen** (født 1959) er tidligere styremedlem i Nei til EU. Mollø-Christensen var tidligere leder for Oslo Nei til EU. I Nei til EU har hun sittet som leder for 05-utvalget, hvilket hadde til formål å markere 100 år med demokrati og folkestyre i Norge. Hun har også vært medlem av arbeidsutvalget i Rød Valgallianse.

Mollø-Christensen var en av pionerene i Norge når det gjaldt solidaritetsarbeid med kurderne. På slutten av 1980-årene var hun leder i Norsk-Albansk Vennskapssamband, som arbeidet for solidaritet med det sosialistiske Albania. Hun har også stått fram som offentlig medlem i ML-gruppa Revolusjon. 

Kristine Mollø-Christensen har vært bidragsyter til en rekke aviser og tidsskrifter. Kristine Mollø-Christensen er datter av arkitekten Hans Mollø-Christensen.

## Referanser
Dommerne

Navnet eller begrepet **Dommerne** har flere betydninger:
*Dommernes bok, en bok i Bibelen
*Dommerne i Israel, styresmenn i tiden mellom israelittenes innvandring i det lovede land og kongetiden

## Se også
* Dommer, person som i en domstol har myndighet til å treffe dømmende avgjørelser
* Dommer (sport), sportfunksjonær som leder og avgjør konkurranser
Sakarias

:*For boken i Bibelen, se [[Sakarjas bok]]*

**Sakarias** er et mannsnavn med hebraisk opprinnelse. Navnet brukes i Bibelen, men med den norske skrivemåten *[[Sakarja]]*.

## Etymologi
*Sakarias* er dannet som en nordisk form av *Zacharias*, den latinske og greske formen av det hebraiske navnet *Zecharyah* (hebarisk: זְכַרְיָה). Navnet betyr «Gud husker».

Sakarias har færøysk navnedag 15. mars. *Zacharias* har dansk navnedag 15. mars. *Sakari* og *Zacharias* har finsk navnedag 14. januar.

## Utbredelse
Navnet *Zacharias* er kjent brukt i Sverige fra 1542.

*Zachary* har vært et populært navn i USA fra 1970-årene og hadde en popularitetstopp med 1.2% i 1993.

Navnet er i dag mest utbredt i formene *Zachary* og *Zakaria*.

|}

## Kjente personer med navnet
Personene i listen er ordnet kronologisk etter fødselsår.
* Baha-ud-din Zakariya (1170&ndahs;1267), pakistansk sufi
* Zacharias Mellebye (1781&ndash;1854), norsk bonde og Eidsvollmann
* Zachary Taylor (1784&ndash;1850), amerikansk president
* Zacharias Topelius (1818&ndash;1898), svensk-finsk forfatter
* Mohamed Zakariya (f. 1942), amerikansk kalligraf
* Ravi Zacharias (f. 1946), indisk-kanadisk evangelist
* Zakhar Bron (f. 1947), russisk fiolinist
* Sakari Kuosmanen (f. 1956), finsk sanger og skuespiller
* Zacharias Kunuk (f. 1957), kanadisk filmregissør
* Fareed Zakaria (f. 1964), indisk-amerikansk journalist og forfatter
* Sakari Oramo (f. 1965), finsk dirigent
* Zakhar Prilepin (f. 1975), russisk forfatter
* Zachary Quinto (f. 1977), amerikansk skuespiller
* Zachary Levi (f. 1980), amerikansk skuespiller
* Zakaria Bakkali (f. 1996), marokkansk-belgisk fotballspiller
* Harald Sakarias Hansen, norsk organisasjonsleder
* Sakarias Larsson, svensk danser
* Sakaris Emil Joensen, Færøysk musiker

## Annen bruk av navnet
* Lorentz & Sakarias, svensk duo
* Zacharias Smith, rollefigur i Harry Potter.

## Referanser


## Eksterne lenker
Sang til Sandefjord

**Sang til Sandefjord** er en lokalpatriotisk sang som hyller byen Sandefjord. Teksten ble skrevet av Thorleif Jacobsen på 1930-tallet.  Den opprinnelige melodien ble komponert av Baard Heradstveit. Hans melodi ble av mange vurdert som vanskelig å synge. For å revitalisere sangen komponerte Rolf Hansen Stub en alternativ melodi tidlig på 1980-tallet, og det er denne som er i bruk i dag.

Melodien har i lengre tid blitt spilt daglig fra klokkespillet i Sandefjord kirke.

## Sang til Sandefjord
*Tekst: Thorleif Jacobsen<br />Melodi: Rolf Hansen Stub<br />*Sandefjord, du by blandt allehvor vår vei så enn kan falle.Deg vi elsker høyst i verdeni vårt liv og all vår ferden.:/: Vakre by ved fjordens bundalltid ungdomsfrisk og sund. :/:
By med utferd, by med evne
til mot store mål å stevne.
By med fest og by med hygge
hvor vårt livsverk vi vil bygge.:/: Vinter, sommer, høst og vår
er du byen, byen vår. :/:

Fangstmann, se det når du kommer
hjem til Norges vår og sommer,
når du stevner inn ad fjorden
til den beste by på jorden.:/: Du er byen, byen vår
nu i dag og alle år. :/:
Torolv Solheim

**Torolv Solheim** (1907–1995) var en norsk lektor, forfatter, sosialøkonom og politiker i Sosialistisk Folkeparti.

Han studerte ved Firda gymnas (1929), tok statsøkonomisk eksamen ved Universitetet i Oslo (1933) og aktuareksamen (1939).
Med Viggo Hansteen og Jacob Friis etablerte han Kommunistisk Studentgruppe (1932).  Han var med i Norges Kommunistiske Parti (1940–1945), men gikk over til Arbeiderpartiet  i 1945 etter uenighet med Peder Furubotn. Han var medlem av Arbeiderpartiet til 1952.

Etter krigen arbeidet han en tid som sekretær i finanskomiteen på Stortingt og var deretter sekretær i Norges Fiskarlag og en tid konsulent i Fiskeridirektoratet. Han var også en tid direktør ved Fiskarlagets båtbyggeri i Stongfjorden i Sunnfjord.

Etter flytting til Søndeled ved Risør der han drev sagbruk (1953), samarbeidet han en del med Aksel Sandemose og Inger Hagerup som begge var naboer.  Han  etablerte sitt eget tidsskrift  Fossegrimen (1954–1968). Etter en tid flyttet han til Brevik hvor han virket som lektor 1959–1961 og senere ved Porsgrunn gymnas 1961–1974.

Solheim var en grunnleggerne av Sosialistisk Folkeparti (SF) i 1961 og var partiets leder fra 1969 til 1971.

## Utgivelser
* *Samtidsprofilar* (1964).  Egne artikler fra Fossegrimen (tidsskrift)
* *Vestavær* (1967).  Egne artikler fra Fossegrimen (tidsskrift)
* *I solnedgangstider* (1976).  Erindringer fra den andre verdenskrig.
* *En strilekrønike* (1978).  Om strilefolket.
* *Epistlar. Frå det skjulte Norge* (1987)
* *Det norske lynnet.  Humor frå Edda til gate og grend* (Samlaget, 1997)

## Biografi
Gaute Losnegård: *Reisa til Moskva - Historia om Torolv Solheim*. (Selja Forlag 2021) ISBN 9788282401746

## Referanser


## Eksterne lenker
*
Sande (Sunnfjord)

**Sande** er et tettsted og var administrasjonssenteret i Gaular kommune i Vestland. Tettstedet har  innbyggere per 1. januar , og ligger ved elven Gaula, og er plassert i nedre del av Gaulardalføret. På Sande er det flere boligfelt med forholdsvis tett bebyggelse, omlandet er preget av jordbruksareal med dyrket mark.

Sande ligger ved europavei 39 mellom Vadheim og Førde, i tillegg går fylkesvei 610 mellom Viksdalen og Osen bru gjennom Sande.

## Næringsliv
Sande har et variert næringliv som favner fra jordbruk og skogbruk, til kommunale tjenester og serviceyrker (dagligvare, frisør). Stedet ligger også sentralt plassert i forhold til Førde som er regionssenteret i Sunnfjord, og Høyanger som har mange industriarbeidsplasser, dette fører til at mange innbyggere på Sande er dagpendlere.

## Kommunale tjenester
* Sande skule – barneskole (1.-7.trinn) for Sande skolekrets, og ungdomsskole (8.-10.trinn) for Sande og Bygstad skolekretser.
* Sande barnehage – (privat) 
* Gaular alders- og sykehjem
* Legesenter
* Tannhelsetjeneste
* Gaular folkebibliotek (Sande bibliotek)
* Gaular kommunehus med offentlige kontor/etater

## Verdt å vite
* Sande kirke ligger plassert nær sentrum, på nordsiden av elven.
* Sande har hvert år en tradisjon med å arrangere markedsdager, Gaularmarknaden. Arrangementet tilbyr mye underholdning i tillegg til en medium stor salgsmesse.

*

## Referanser
Harrier (hund)

**Harrier** (FCI #295) er en mellomstor-stor hunderase av støvertype som stammer fra Storbritannia.

Harrier er avlet som jakthund på kaniner og hare. Den minner om en foxhound, men er noe mindre, dog ikke så liten som en beagle. Den blir omkring 48-55 cm i skulderhøyde og veier cirka 22-27 kg.
   
## Kilder
*
Martin Luther King Day

**Martin Luther King Day**, eller **Martin Luther King Jrs dag**, er en amerikansk offentlig fridag, som markerer Martin Luther King jr.s fødselsdag og avholdes 3. mandag i januar – det er omtrent Kings riktige fødselsdato den 15. januar. Den er en av tre føderale helligdager i USA, som er til minne for et individ (De andre to er Washingtons Fødselsdag (ofte kalt *Presidentens Dag*) samt Columbus-dag).

Siden Kings død i 1968 har fagforeninger kjempet for å få gjort dagen til en nasjonal helligdag. De lyktes i å samle 6 millioner underskrifter i 1981 og det førte til at President Reagan vedtok at en helligdag skulle opprettes til Kings minne. Den ble første gang feiret 20. januar 1986 og ble for første gang feiret i samtlige stater 17. januar 2000.
Helle (Kragerø)

**Helle** er et sted i Kragerø kommune i Telemark. Helle inngår i tettstedet Vadfoss/Helle sammen med Vadfoss. Statistisk sentralbyrå regner Helle og Vadfoss som ett tettsted med 1571 innbyggere 1. januar 2008.

Helle består av områdene Nordbø, Sollia, Måneliheia og Skarbo. Sentrum på Helle er ikke stort, men har butikken Extra, serveringsstedet Hellekroa, Furubo omsorgsboliger, Helle skole og Hellehuset (Idrettshuset).

I 1580 ble det anlagt et sagbruk på Strand. Det kjørte helt til det ble avviklet i 1930, etter 350 års virke.

På Gamle Sollia ligger Hellekirken som er relativt ny, og like ved Hellekirken Barnehage. Hele området ligger nå under Sannidal prestegjeld/-sokn, i motsetning til før da Skarbo og Fossing lå under Skåtøy prestegjeld. På Norbø finnes det et idrettsanlegg og kunstgressbane. Ved Skarbo holdt Fram Kjættingfrabrikk på i mange år og ble nedlagt i 1996.

Helle er forbundet med omverden via fylkesvei 363, som går fra E18 i nordøst til Bamble i øst og Sannidal i vest. Mot Skarbo strekker fylkesvei 210 seg østover mot Fossing og videre mot Valle. Bussene 609, 459, 607 og 501 kjører gjennom Helle på skoledagene. Der man kan gå på bussen på flere busstopper (Helle, Gamle Sollia, Måneliheia øst, Sollia og Måneliheia vest).

Rute 609 kjører hver dag en gang i timen opp og ned mellom Tangen og Kragerø sentrum. Rute 501 kjører fra Helle skole, barneskolen på Helle. Rutene 459 og 607 går også innom Helle. 

Kyststien går gjennom Helle fra Skarbo gjennom Helle og forbi Måneliheia før den kommer opp ved Årø

Helle skole, barneskolen på Helle som før var Skarbo skole og Årø skole, som i 2009 ble til Helle skole.

Av innsjøer finnes blant andre Øvre og Nedre Strandtjenn, Langtjenn, Bastautjenn, Årømyrtjenna og Svarttjenn.
Dr. Munks testamente

***Dr. Munks testamente*** er oppfølgeren til *[[Sveve over vatna]]*, begge skrevet av Ragnar Hovland. Romanen ble utgitt første gang i 1996 på Det norske samlaget.

*Dr. Munks testamente* handler om tre 40 år gamle menn som etter 20 år kommer sammen og etablerer det bandet de spilte i som ungdommer. Dr. Munk overtaler dem til å legge ut på en konsertreise, noe som ikke er lett, for de to andre er etablerte. Men dr. Munk skal finne en ukjent sønn, som studerer i Heidelberg. 

Romanen har et muntlig språk, men flere anmeldelser bemerket språket i romanen som preget av banning.

## Litteratur
* Hovland, Ragnar: *Dr. Munks testamente*,1996, Det norske samlaget. ISBN 978-82-521-4976-0, 2. utg. 2004: ISBN 978-82-521-6445-9

## Eksterne lenker

* Anmeldelse i Dag og Tid
* Anmeldelse i Dagbladet
Marebek

**Marebek** er en art av lav som danner svarte flekker på steiner i strandsonen.

Beksvarte marebekbelter strekker seg ofte kilometervis langs hele kysten. Marebeken trives på svaberget rett over flolinjen der det finnes sjøsprøyt som holder den fuktig. Ettersom den tåler lite tørke, finnes den ikke på (ofte sørvendte) tørkeutsatte strandlinjer.

## Eksterne lenker
*
Dobbeltspill

***Dobbeltspill*** (originaltittel: *Nightkill*) er en engelskspråklig tysk-amerikansk thriller fra 1980 regissert av Ted Post. Filmen handler om en kvinne i et ulykkelig ekteskap. Hun har en elsker som tar livet av hennes rike ektemann. Planen er å komme seg unna med en haug penger ved hjelp av å spille et dobbelspill. Men etterhvert begynner uforklarlige ting å skje. Hovedrollen spilles av Jaclyn Smith, mens sentrale biroller spilles av James Franciscus, Mike Connors  og Robert Mitchum.

## Handling
Den vakre Kathy lever i et ekteskap sammen med den rike forretningsmannen Wendell i Arizona. Ekteskapet halter og ektemannen oppfører seg dårlig. Hun har derfor innledet et forhold til Steve, en av mannens forretningsforbindelser. Begge vet at ektemannen har gjemt unna store penger og de ønsker å gjøre noe drastisk med hele situasjonen. Til tross for isfronten blir hun lettere sjokkert når Steve tar affære og forgifter ektemannen. Deretter utgir han seg for å være ektemannen og flyr til Washington for å få fatt i en hemmelig bankboks som inneholder en million dollar. Samtidig har liket av ektemannen blitt lagt i fryseren hjemme hos henne. Men etterhvert får Kathy panikk og vil til å flytte liket av ektemannen til et sikrere sted. Men hun får sjokk når hun åpner fryseren og finner – ikke sin mann, men elskeren. Etterhvert oppdager hun at en ukjent person holder øye med henne.

## Om filmen
Den amerikanske filmkritikeren Leonard Maltin gav den 2,5 av 4 stjerner.

Den har fått 3 av 5 stjerner i *[[Den store film- og videoguiden]]*.

Den ble ikke satt opp på norske kinoer, men ble utgitt på video av CP Entertainment rundt 1982.

## I rollene
(utvalg)
* Jaclyn Smith –  Katherine Atwell 
* Robert Mitchum –  Donner 
* James Franciscus –  Steve Fuller 
* Mike Connors –  Wendell Atwell 
* Fritz Weaver –  Herbert Childs 
* Sybil Danning –  Monika Childs
* Tina Menard – Consuela
* Belinda Mayne – Christine
* Michael Anderson Jr. – Lt. Donner
* Melanie MacQueen – Alice

## Referanser


## Eksterne lenker
*
Stambanan genom övre Norrland

**Stambanan genom övre Norrland** er en svensk jernbanestrekning som går mellom Boden og Bräcke i Sverige.

Strekningen sto ferdig i 1894 og ble elektrifisert i 1942. Da den ble bygget var den Sveriges til da dyreste jernbanestrekning. Linjen har flere kurver og sterkere stigninger enn moderne jernbanelinjer, og går dessuten i innlandet langt fra de tettbygde strøkene ved kysten. For å forbedre trafikktilbudet til disse områdene har derfor Botniabanan blitt bygget.

Strekningen blir betjent av to nattog per retning, det ene Stockholm-Boden-Narvik med vogner til og fra Luleå, og et tog Göteborg-Stockholm-Boden-Luleå. Begge tar 21 timer. Det går tre dagtog Umeå-Luleå. Fra 2013 er det ingen persontrafikk mellom Vännäs og Bräcke. Det går mange godstog på stambanen, f.eks. Arctic Rail Express som transporterer en stor del av produkterne som selges i butikker i Nord-Norge nord for Tysfjorden.

## Linjekart

|}

## Kilder
*Eisenbahn- und Verkehrsatlas von Europa, J. J. Arnd, Leipzig 1897.

## Eksterne lenker
* 
* Tidtabell 40
Midtre Ditmarskens amt

**Midtre Ditmarskens amt** (tysk: *Amt Mitteldithmarschen*) er et amt i Ditmarsken i den tyske delstaten Schleswig-Holstein. Amtets administrasjon ligger i Meldorf.

Amtet ble dannet 25. mai 2008, som følge av en større forvaltningsreform i delstaten. Albersdorfs amt, Meldorflands amt og Meldorf bykommune, som hittil hadde vært en amtsfri by, ble slått sammen til Midtre Ditmarskens amt.

## Inndeling
Midtre Ditmarskens amt deles inn i 24 kommuner:

*Albersdorf
*Arkebek
*Bargenstedt
*Barlt
*Bunsoh
*Busenwurth
*Elpersbüttel
*Epenwöhrden
*Gudendorf
*Immenstedt
*Krumstedt
*Meldorf (by)
*Nindorf
*Nordermeldorf
*Odderade
*Offenbüttel
*Osterrade
*Sarzbüttel
*Schafstedt
*Schrum
*Tensbüttel-Röst
*Wennbüttel
*Windbergen
*Wolmersdorf

## Referanser
Holmboeprisen

**Holmboeprisen** ble opprettet av Norsk matematikkråd i 2004 som en minnepris etter matematikeren Bernt Michael Holmboe (1795–1850) av Det Norske Videnskaps-Akademi, til fremme for god undervisning innen matematikk.

Holmboeprisen deles ut til en eller flere matematikklærere eller et matematikkmiljø i den norske grunnskole eller videregående skole.

Prisen ble delt ut første gang i 2005. Prisutdelingen foregår på Oslo katedralskole, der Holmboe i sin tid var elev og senere matematikklærer. Det er Norsk matematikkråd som står for utvelgelsen av vinnerne. Prisen er på kr : den finansieres under Abelprisen, og var tidligere finansert av Abelfondet. I forbindelse med utdelingen av prisen avholdes det et faglig seminar, det såkalte Holmboe-symposiet.

## Prisvinnere
* 2005: Svein Hallvard Torkildsen ved Samfundets skole, Kristiansand
* 2006: Grete Normann Tofteberg ved Kirkebygden barne- og ungdomsskole, Enebakk
* 2007: Karl Erik Sandvold ved Oslo katedralskole, Oslo
* 2008: Elisabeth Aksnes ved Bryne Videregåande Skule, Time
* 2009: Odd Heir ved Oslo handelsgymnasium, Oslo
* 2010: Therese Hagfors ved Bjørnevatn skole, Sør-Varanger
* 2011: Sigbjørn Hals ved Måløy videregående skole, Måløy
* 2012: Gina Onsrud ved Nardo skole, Trondheim
* 2013: Anne-Mari Jensen ved Meløy videregående skole, Meløy og Gildeskål
* 2014: Tor Arne Mjølund ved Kristiansand katedralskole Gimle, Kristiansand
* 2015: Matematikkseksjonen ved Hellerud videregående skole, Oslo
* 2016: Ingunn Valbekmo ved Byåsen skole, Trondheim
* 2017: Hanan Mohamed Abdelrahman ved Lofsrud skole, Oslo
* 2018: Skage Hansen ved Engebråten skole, Oslo
*2019: Geir Birkeland ved Hånes Skole, Kristiansand
*2020: Anne Seland ved Flekkefjord videregående skole, Flekkefjord
*2021: Ludvig Vea ved Åkrehamn videregående skole, Åkrehamn 
*2022: Tor Espen Kristensen ved Stord vidaregåande skule, Stord
*2023: Morten Munthe ved Oslo Handelsgymnasium, Oslo
*2024: Pål Harald Hansen ved Sandnes og Bjørnevatn skole, Sør-Varanger

## Referanser


## Eksterne lenker
* Holmboeprisen
Las Vegas (TV-serie)

***Las Vegas*** er en amerikansk dramaserie som ble sendt på NBC fra 2003 til 2008. Serien handler om menneskene som jobber på det oppdiktede Montecito Casino i Las Vegas og hvordan de takler problemer som oppstår i deres arbeidshverdag.

Serien var opprinnelig fokusert rundt Ed Deline (James Caan), en tidligere CIA-agent som gikk fra å være sikkerhetsjef til daglig leder for kasinoet. Etter at han forsvant fra serien etter sesong 5 ble hans tidligere protegé Danny McCoy (Josh Duhamel) seriens midtpunkt som ny daglig leder. Serien hadde gode og stabile seertall, men mistet en del av seerne i den femte sesongen da James Caan forlot serien.

## Rolleliste (utvalg)
* James Caan – Edward Melvin «Ed» Deline
* Josh Duhamel – Danny McCoy
* Nikki Cox – Mary Connel
* James Lesure – Mike Cannon
* Vanessa Marcil – Samantha Jane «Sam» Marques
* Molly Sims – Delinda Deline
* Marsha Thomason – Vanessa «Nessa» Holt
* Tom Selleck – A.J. Cooper
* Cheryl Ladd – Jillian Deline
* Camille Guaty – Piper Nielsen

## Referanser


## Eksterne lenker
*